CELEX: 62008CN0032
Language: mt
Date: 2008-01-28 00:00:00
Title: Kawża C-32/08: Talba għal deċiżjoni preliminari magħmula mill-Juzgado de lo Mercantil n° 1 de Alicante (Spanja) fit- 28 ta' Jannar 2008 — Fundación Española para la Innovación de la Artesanía (FEIA) vs Cul de Sac Espacio Creativo S.L. u Acierta Product & Position S.A.

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/14
            
         Talba għal deċiżjoni preliminari magħmula mill-Juzgado de lo Mercantil no 1 de Alicante (Spanja) fit-28 ta' Jannar 2008 — Fundación Española para la Innovación de la Artesanía (FEIA) vs Cul de Sac Espacio Creativo S.L. u Acierta Product & Position S.A.
   (Kawża C-32/08)
   (2008/C 92/25)
   Lingwa tal-kawża: L-Ispanjol
   Qorti tar-rinviju
   Juzgado de lo Mercantil no 1 de Alicante (Spanja)
   Partijiet fil-kawża prinċipali
   
      Rikorrenti: Fundación Española para la Innovación de la Artesanía (FEIA)
   
      Konvenuti: Cul de Sac Espacio Creativo S.L. u Acierta Product & Position S.A.
   Domandi preliminari
   
               1)
            
            
               L-Artikolu 14(3) [tar-Regolament tal-Kunsill (KE) Nru 6/2002, tat-12 ta' Diċembru 2001, dwar id-disinji Komunitarji (1)] għandu jiġi interpretat fis-sens li japplika biss għad-disinji Komunitarji maħluqa fil-kuntest ta' relazzjoni ta' impjieg li fiha d-disinjatur ikun marbut b'kuntratt suġġett għal-liġi dwar ix-xogħol u li d-dispożizzjonijiet tiegħu jkunu tali li d-disinjatur ikun jaħdem taħt id-direzzjoni ta' u jkun impjegat minn ħaddieħor?
            
         
               2)
            
            
               L-espressjonijiet “impjegat” u “min iħaddmu” użati fl-Artikolu 14(3) tar-Regolament Nru 6/2002 għandhom jiġu interpretati b'mod wiesa' sabiex jiġu inklużi sitwazzjonijiet oħra apparti relazzjonijiet ta' impjieg, bħal relazzjonijiet li fihom, abbażi ta' kuntratt ċivili/kummerċjali (u, konsegwentement, wieħed li ma jipprovdix li individwu jaħdem taħt id-direzzjoni ta' u jkun impjegat minn ħaddieħor), individwu (id-disinjatur) jiftiehem ma' ħaddieħor li joħloqlu disinn, għal prezz miftiehem, u konsegwentement, ikun mifhum li d-disinn jappartjeni lill-persuna li tkun ordnatu, ħlief jekk il-kuntratt jipprovdi mod ieħor?
            
         
               3)
            
            
               Fil-każ li r-risposta għat-tieni domanda tkun fin-negattiv, għar-raġuni li l-ħolqien ta' disinji f'relazzjoni ta' impjieg u l-ħolqien ta' disinji f'relazzjoni li mhijiex waħda ta' impjieg, jikkostitwixxu sitwazzjonijiet ta' fatt differenti,
               
                           a)
                        
                        
                           għandha tiġi applikata r-regola ġenerali ta' l-Artikolu 14(3) tar-Regolament Nru 6/2002 u konsegwentement, id-disinji għandhom ikunu kkunsidrati bħala li jappartjenu lid-disinjatur, ħlief jekk il-partijiet jiftehmu mod ieħor fil-kuntratt? jew
                        
                     
                           b)
                        
                        
                           il-qorti tad-disinji Komunitarji għandha tapplika l-liġi nazzjonali li tirregola d-disinji, skond l-Artikolu 88(2) tar-Regolament Nru 6/2002?
                        
                     
         
               4)
            
            
               Fil-każ li għandha tiġi applikata l-liġi nazzjonali, l-applikazzjoni tal-liġi nazzjonali tkun possibbli jekk din tqis id-disinji maħluqa fil-kuntest ta' relazzjoni ta' impjieg (id-disinji jappartjenu lil min iħaddem, ħlief jekk ikun ġie miftiehem mod ieħor) u dawk maħluqa fuq ordni (id-disinji jappartjenu lil min jordnahom, ħlief jekk ikun ġie miftiehem mod ieħor), bl-istess mod (kif tagħmel il-liġi Spanjola)?
            
         
               5)
            
            
               Fil-każ li r-risposta għar-raba' domanda tkun fl-affermattiv, soluzzjoni bħal din (id-disinji jappartjenu lil min jordnahom, ħlief jekk ikun ġie miftiehem mod ieħor), tkun f'kontradizzjoni mar-risposta negattiva għat-tieni domanda?
            
         
      (1)  ĠU 2002 L 3, p. 1.